Opdateret klokken 14.40. Den 57-årig kvinde, som onsdag blev efterlyst af Nordjyllands Politi, er fundet i god behold. Det oplyser politiet på Twitter . - Hun er sammen med familien. Tak for hjælpen til de vidner der har ringet med oplysninger, skriver man. Kvinden blev fundet ved biblioteket i Dronninglund. Efterlyst I nat efterlyste Nordjyllands Politi en 57-årig kvinde. Kvinden er sidst set ved Løvbjerg i Brønderslev tirsdag aften, men politiet kan konstatere, at hendes telefon sidst har været aktiv i går klokken 19:15 i Sæby-området. Ifølge Nordjyllands Politi befandt hun sig dengang i nedtrykt sindstilstand. - Vi vil gerne i kontakt med vidner, som kan have set hende eller den grå Fiat Panda, som vi antager hun er kørt i. Særligt beder vi offentligheden være opmærksomme i området omkring Sæby, men samtidig med er det vigtigt at understrege, at hunlige så vel kan befinde sig i et helt andet område, siger politikommissær Michael Karstenskov, der leder politiets efterforskning og fortsætter: - På nuværende tidspunkt mangler vi et gennembrud i eftersøgningen, hvorfor vi har brug for offentlighedens hjælp til at finde hende. Jeg vil gerne understrege, at man ikke skal tøve med at ringe. Hellere en henvendelse for meget end en for lidt, siger han.

Opsummering:
Kvinden er sammen med sin familie, oplyser politiet.